7. ΝΟΜΟΣ υπ’ αριθ. 1771 της 2/12 Σεπτ. 1944 Περί τροποποιήσεως του Α.Ν. 2180/40 και διαβαθμίσεως κλητήρων γραφείων Γενικών Επιθεωρητών και επιστατών των Πειρ. Σχολείων Πανεπιστημίων Αθηνών και Θεσσαλονίκης. Εκυρώθη δια της υπ’ αριθ. 319/1946 Πράξεως Υπ. Συμβουλίου. Άρθρ.1.-(Αντικαθίσταται η παράγρ. 1 του άρθρ. 76 Α.Ν. 2180/1940). Άρθρ.2.-(Μεταβατική διάταξις). Άρθρ.3.-Αι περί προσόντων βαθμού και αποδοχών των επιμελητών των Παιδαγωγικών Ακαδημιών διατάξεις των παρ. 12 και 13 του άρθρ. 8 του Νόμ. 5802 επεκτείνονται και εις τους επιστάτας των Πειραματικών Σχολείων των Πανεπιστημίων Αθηνών και Θεσσαλονίκης οι δε νυν ως τοιούτοι υπηρετούντες λαμβάνουσι από της ισχύος του παρόντος αυτοδικαίως και άνευ άλλης τινός διοικητικής πράξεως τον βαθμόν και τας αποδοχάς του γραφέως α΄ τάξεως, εφ’ όσον κέκτηνται τα υπό των ως ανωτέρω επεκτεινομένων διατάξεων οριζόμενα προσόντα. Η ισχύς του παρόντος Νόμου άρχεται από της δημοσιεύσεώς του εν τη Εφημερίδι της Κυβερνήσεως. 